

**РЕПУБЛИКА СРБИЈА**

**АУТОНОМНА ПОКРАЈИНА ВОЈВОДИНА**

**ОПШТИНА БЕОЧИН**

**КОМИСИЈА ЗА СПРОВОЂЕЊЕ ИЗБОРА ЗА**

**ЧЛАНОВЕ САВЕТА МЕСНИХ ЗАЈЕДНИЦА**

**Број: 01-013-383/2020**

**Датум: 21.10.2020. године**

**ОБАВЕШТЕЊЕ**

**О ОДРЖАВАЊУ ИЗБОРА ЗА ЧЛАНОВЕ САВЕТА МЕСНИХ ЗАЈЕДНИЦА**

Обавештавају се грађани са територије општине Беочин да су на основу Одлуке о расписивању избора за чланове Савета месних заједница на територији општине Беочин ( Службени лист општине Беочин број 25/2020) расписани избори за чланове савета месних заједница у свим насељеним местима на територији ове локалне самоуправе и то за 22.11.2020. године.

Пријаву кандидата за члана Савета поједине месне заједнице може поднети сваки грађанин који има бирачко право и пребивалиште на подручју поједине месне заједнице, а кога су подржали бирачи са бирачким правом са подручја месне заједнице за коју се бира савет.

Кандидатуру за избор у Савет месне заједнице

* Беочин, Беочин град, Раковац, Бразилија, Черевић, Баноштор, Сусек, Свилош, Грабово и Луг мора подржати најмање 10 грађана чији је потпис оверен код Јавног бележника ( нотара) или од стране општинске управе Беочин.

Подношење пријава кандидата на прописаним обрасцима и потребном документацијом врши се у периоду од 21.10.2020. године до 09.11.2020 године до 24:00 часова.

Од 21.10.2020. године до 09.11.2020.године сваког радног дана у периоду од 8 часова до 14 часова на писарници Општинске управе. Дана 09.11.2020. године до 24.00 часа у Општинској управи Беочин .

Избори се спроводе у складу са Одлуком о расписивању избора за чланове Савета месних заједница на територији општине Беочин ( Службени лист општине Беочин број 25/2020) и Упутством о начину спровођења Одлуке о расписивању избора за чланове Савета месних заједница са правилима о раду бирачких одбора, расписаних за 22.11.2020. године.

Обрасце за пријаву сви заинтересовани кандидати могу преузети са званичне интернет презентације општине Беочин [www.beocin.rs](http://www.beocin.rs/) или у згради Општинске управе општине Беочин, ул.Светосавска бр.25, на писарници Општинске управе.

Пријава кандидата се подноси у затвореној коверти са назнаком за Изборну комисију за спровођење избора за чланове Савета месних заједница на писарници Општинске управе Беочин у згради општине Беочин, ул. Светосавска 25. Радник писарнице ће по пријему коверте, обележити време и датум пријема, према редоследу приспећа.

Уколико је пријава достављена непосредно, изборна комисија ће кандидату предати потврду пријема кандидатуре. У потврди о пријему кандидатуре ће навести време и датум пријема.

Обавештавају се грађани да могу извршити увид у бирачки списак и тражити упис, брисање, измену, допунуили исправку бирачког списка у периоду од 21.10.2020.године до закључења бирачког списка 16.11.2020 године до 24:00 часова у Услужном центру општине Беочин , код водиоца Бирачког списка.

Ближе информације се могу добити на број телефона: 021/870-260

**Комисија за спровођење избора за**

**чланове Савета месних заједница**

**Председник**

**\_\_\_\_\_\_\_\_\_\_\_\_\_\_\_\_\_\_\_\_\_**

**Жана Стефанишин**

**Дипл.правник**